60 000 verwag by Durban JulyDié uitrusting was in 2010 by die Durban July te sien Durban se toerisme-owerhede verwag dat die skare reeds van Donderdag in die stad sal aankom. Die Durban July is jaarliks vir ‘n ekonomiese inspuiting van sowat R100 miljoen verantwoordelik, berig SowetanLive. Phillip Sithole, hoof van toerisme in Durban sê dit is een van die stad se grootste geleenthede. “Meeste hotelle aan die kus is reeds vol bespreek en restaurante vaar gewoonlik baie goed gedurende dié tyd,” het hy gesê. Die perderesies en modegeleentheid wat by die Greyville renbaan plaasvind, lok jaarliks talle toeriste. Opspraakwekkende uitrustings kan ook jaarliks by die wedren gesien word. Die tema vir vanjaar is ‘Materiële wêreld’ en fokus op “groener” modes. Na verwagting sal eko-vriendelike en volhoubare materiale en metodes te sien wees. Modeontwerpers wat vanjaar genooi is, sluit André Martin, Brenda Quinn, Colleen Eitzen, David Tlale en Gideon in.